CELEX: 62016TN0087
Language: bg
Date: 2016-02-26 00:00:00
Title: Дело T-87/16: Жалба, подадена на 26 февруари 2016 г. — Eurofast/Комисия

18.4.2016   
            
            
               BG
            
            
               Официален вестник на Европейския съюз
            
            
               C 136/40
            
         Жалба, подадена на 26 февруари 2016 г. — Eurofast/Комисия
   (Дело T-87/16)
   (2016/C 136/56)
   Език на производството: френски
   
      Страни
   
   
      Жалбоподател: Eurofast SARL (Париж, Франция) (представител: S. A. Pappas, адвокат)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на Комисията от 17 декември 2015 г. за обезщетяване;
            
         
               —
            
            
               да обяви за неоснователно вземането, което Комисията претендира от Eurofast въз основа на договора ASSET;
            
         
               —
            
            
               да приеме, че всички направени във връзка с проекта ASSET разноски, а именно 507 574 EUR, са допустими, и че Комисията потвърждава правомерността на предвиденото в Grant Agreement финансиране за сумата 365 639 EUR;
            
         
               —
            
            
               да разпореди заплащането от Комисията на сумата 69 923,68 EUR въз основа на договора EKSISTENZ, ведно с лихвите за забава;
            
         
               —
            
            
               да осъди Комисията да заплати договорното обезщетение;
            
         
               —
            
            
               да осъди Комисията да заплати съдебните разноски.
            
         
      Основания и основни доводи
   
   Жалбоподателят изтъква две основания в подкрепа на своята жалба, на които се позовава съответно с оглед на искането си за отмяна на решението за обезщетяване, съдържащо се в писмото на Комисията от 17 декември 2015 г., и с оглед на искането си да бъде констатирана липсата на спорното договорно вземане.
   
               1.
            
            
               Първото основание е изведено от нарушение на членове 78 и 80 от Регламент (ЕС, Евратом) № 966/2012 на Европейския парламент и на Съвета от 25 октомври 2012 година относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета, нарушение на член II.21 от FP7 Grant agreement, Annex II — General conditions, на принципа на добросъвестност по член 1134 от белгийския Code civil, както и на принципите на защита на оправданите правни очаквания и на правна сигурност.
            
         
               2.
            
            
               Второто основание е изведено от нарушение на договорните правила в общите условия на договора за предоставяне на безвъзмездна помощ ASSET и от явна грешка в преценката на правилата, които се отнасят до допустимите разходи.